2007O0009 — BG — 01.07.2010 — 002.001

Този документ е средство за документиране и не обвързва институциите

►B НАСОКИ НА ЕВРОПЕЙСКАТА ЦЕНТРАЛНА БАНКА от 1 август 2007 година относно паричната статистика и статистиката на финансовите институции и пазари (преработени) (ЕЦБ/2007/9) (2007/830/ЕО) (ОВ L 341, 27.12.2007, p.1)

Изменен с





поправен от









▼B

НАСОКИ НА ЕВРОПЕЙСКАТА ЦЕНТРАЛНА БАНКА

от 1 август 2007 година

относно паричната статистика и статистиката на финансовите институции и пазари (преработени)

(ЕЦБ/2007/9)

(2007/830/ЕО)







УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА, Като взе предвид Устава на Европейската система на централните банки и на Европейската централна банка, и по-специално членове 5.1, 12.1 и 14.3 от него, Като взе предвид Регламент ЕЦБ/2001/13 относно консолидирания баланс на сектор „Паричнo-финансови институции“ ( 1 ), Като взе предвид Регламент ЕЦБ/2003/9 от 12 септември 2003 г. относно прилагане на изискването за минимални резерви ( 2 ), Като взе предвид Регламент ЕЦБ/2001/18 от 20 декември 2001 г. относно статистиката на лихвените проценти, прилагани от парично-финансовите институции по депозити и кредити на домакинства и нефинансови предприятия ( 3 ), Като взе предвид Регламент ЕЦБ/2007/8 относно статистиката на активите и пасивите на инвестиционните фондове ( 4 ), Като взе предвид Регламент (ЕО) № 2533/98 на Съвета от 23 ноември 1998 г. относно събирането на статистическа информация от Европейската централна банка ( 5 ), Като има предвид Директива 86/635/ЕИО на Съвета от 8 декември 1986 г. относно годишните счетоводни отчети и консолидираните счетоводни отчети на банки и други финансови институции ( 6 ), Като има предвид Насоки ЕЦБ/2002/10 от 5 декември 2002 г. относно правната рамка на счетоводната и финансова отчетност в Европейската система на централните банки ( 7 ), Като има предвид приложение А към Регламент № 2223/96 на Съвета от 25 юни 1996 г. относно Европейската система от национални и регионални сметки в Общността (ESA 95) ( 8 ), като има предвид, че: (1) Насоки ЕЦБ/2003/2 от 6 февруари 2003 г. относно някои изисквания на Европейската централна банка за статистическата отчетност и процедурите за предоставяне от националните централни банки на статистическа информация в областта на паричната и банковата статистика бяха значително изменени на няколко пъти. При настоящите изменения на насоките, те следва да се преработят от съображения за яснота и прозрачност. (2) За съставянето на агрегирания баланс на сектора на парично-финансовите институции (ПФИ) по отделни страни и за еурозоната, на консолидирания баланс на сектора на ПФИ на еурозоната и на съответните парични агрегати на еурозоната, Европейската централна банка (ЕЦБ) се нуждае от баланса на ЕЦБ, балансите на националните централни банки (НЦБ) и на ПФИ, различни от НЦБ (наричани по-нататък „други ПФИ“) на държавите-членки, които са приели еурото (наричани по-нататък „участващи държави-членки“). (3) Регламент ЕЦБ/2007/8 относно статистиката на активите и пасивите на инвестиционните фондове (8) постановява, че наличните ценни книжа на инвестиционните фондове с достъпни идентификационни кодове се отчитат ценна книга по ценна книга (цк—п—цк) според комбинирания подход. НЦБ класифицират и обобщават тези данни. (4) Функционираща централизирана база данни за ценни книжа (ЦБДЦК) или подобна база данни за национални ценни книжа се счита за изключително важна за класификацията на статистиката на активите и пасивите на инвестиционните фондове. (5) Съпоставими данни за платежната статистика и инструментите използвани в държавите-членки, които са приели еурото, са изключително важни за определянето и наблюдението на измененията, включително степента на интеграция на платежните системи на тези държави-членки, като има предвид, че: ПРИЕ НАСТОЯЩИТЕ НАСОКИ:







Член 1

Приложно поле

1. Общи положения

Настоящите насоки създават задължение за НЦБ да отчитат пред ЕЦБ парична статистика и статистика на финансовите институции и пазари.

2. Отчетни схеми, стандарти и дати за предоставяне

НЦБ отчитат посочените в членове 3—8 показатели в съответствие със схемите, съдържащи се в приложение III, и в съответствие със стандартите за електронно отчитане, съдържащи се в приложение IV към настоящите насоки. До месец септември всяка година ЕЦБ съобщава на НЦБ точните дати за предоставяне под формата на календар за отчетност за следващата година.

▼M2

3. Изисквания, свързани с отчитането на данни за минали периоди

Единствено отчитането по членове 3, 6, 7, 10, 11, 14—17 и 18a подлежи на изискването за отчитане на данни за отминали периоди.

а) Без да се засяга буква б), настоящите правила се прилагат при присъединяване към Европейския съюз и/или при приемане на еврото: i) НЦБ на държави-членки, които са се присъединили към ЕС през май 2004 г., отчитат пред ЕЦБ данни за отминали периоди, обхващащи като минимум периода от 2004 г.; ii) НЦБ на държави-членки, които са се присъединили към ЕС преди май 2004 г., но не са приели еврото към датата на влизане в сила на настоящите насоки, отчитат пред ЕЦБ данни за отминали периоди, обхващащи като минимум периода от 1999 г. и периода от 2003 г. относно статистиката на лихвените проценти на ПФИ (наричани по-долу „статистика на лихвените проценти на ПФИ“); iii) НЦБ на държави-членки, които са се присъединили към ЕС след май 2004 г., отчитат пред ЕЦБ данни за отминали периоди, обхващащи поне трите предходни години; iv) по отношение на позициите на държави-членки, които приемат еврото след влизането в сила на настоящите насоки, НЦБ на участващите държави-членки отчитат пред ЕЦБ данни за отминали периоди, обхващащи като минимум периода: 1) от 1999 г., ако държавата-членка се е присъединила към ЕС преди май 2004 г.; или 2) от 2004 г., ако държавата-членка се е присъединила към ЕС през май 2004 г.; или 3) от предхождащите три години, ако държавата-членка се е присъединила към ЕС след май 2004 г. Този принцип се прилага единствено за статистика, за която също се събират данни с разбивка по кореспондираща позиция за страна.

б) Прилагат се следните правила: i) за фондове на паричния пазар (ФПП) предаването на данни за отминали периоди пред ЕЦБ става съгласно процедурата за отчитане на НЦБ, приложима съгласно настоящите насоки до края на 2008 г. Без да се засяга член 10, НЦБ, които са предавали отчети за балансите на кредитни институции, могат доброволно да представят балансови данни за ФПП за предходни референтни периоди до края на декември 2008 г.; НЦБ, които са отчитали тримесечни балансови данни за ФПП в съответствие с намалените изисквания за отчетност или които не са отчитали балансови данни нито за кредитни институции, нито за ФПП, предават исторически данни за ФПП, датиращи като минимум от началото на присъединяването към еврозоната, но не по-рано от началото на референтния период от края на септември 1997 г., при наличност на тези данни; ii) за кредити на нефинансови предприятия, разбити по отраслова дейност съгласно статистическата класификация на икономическите дейности в Европейската общност — NACE Rev.2, данните за отминали периоди, доколкото такива данни са налице, или на база най-точна приблизителна оценка, се предават на ЕЦБ, както следва: a) НЦБ предават данни за отминали периоди от март 2003 г.; б) ако държавата-членка се е присъединила към еврозоната след тази дата, НЦБ предават данни за отминали периоди за поне две години преди влизането в еврозоната; iii) за други финансови посредници (ДФП) тримесечни данни за отминали периоди се предоставят на ЕЦБ, като се започне с тези за първия наличен референтен период с данни поне за четвъртото тримесечие на 1998 г. като референтен период; iv) за ценни книжа динамичните редове, предавани на ЕЦБ, започват през декември 1989 г. за салдата и през януари 1990 r. — за потоците; v) за статистика на плащанията се отчитат петгодишни данни, включително за последната референтна година, на базата на полагане на максимални усилия.

▼B

Член 2

Определения

По смисъла на настоящите насоки:

1. „резидент“ има същия смисъл, както по определението в член 1 от Регламент (ЕО) № 2533/98;

2. „Еуросистема“ означава НЦБ на участващите държави-членки и ЕЦБ;

3. „кредитна институция“ има същото значение както в раздел I.2 на част 1 от приложение I към Регламент ЕЦБ/2001/13.

Член 3

Статистика на балансовите показатели на парично-финансовите институции

1. Обхват на отчитането

▼M2

а) Общи положения

НЦБ съставят и отчитат два агрегирани баланса на брутна база в съответствие с Регламент (ЕО) № 25/2009 (ЕЦБ/2008/32): един агрегиран баланс, отнасящ се до подсектор на ПФИ „централна банка“, и един агрегиран баланс, отнасящ се до подсектор „други ПФИ“.

НЦБ събират необходимата статистическа информация относно балансите на техните собствени централни банки от счетоводните си системи с помощта на сравнителните таблици от приложение I към настоящите насоки. За целите на статистическата отчетност ЕЦБ събира данни от собствения си баланс, които съответстват на данните, събрани от НЦБ от техните собствени баланси.

НЦБ събират необходимата статистическа информация относно банковите баланси на другите ПФИ, като агрегират данните по балансовите показатели, събрани от резидентни индивидуални ПФИ с изключение на резидентните НЦБ.

Тези изисквания обхващат наличните обеми (салдата) в края на месеца и края на тримесечието ( 9 ), месечните и тримесечните данни за корекции на потоците и данни за секюритизации на кредити и за други прехвърляния на кредити.

НЦБ предоставят статистическа информация за балансовите показатели в съответствие с част 1 от приложение III към настоящите насоки.

▼B

б) Корекции на потоците

НЦБ отчитат пред ЕЦБ данни за месечните и тримесечните редове за корекции от прекласификации и редове за корекции от преоценки, в съответствие с приложение V към настоящите насоки.

ЕЦБ изчислява потоците ( 10 ), като взема разликата между салдата в края на месеца и след това отстранява онези влияния, които не произтичат от транзакциите. Тя изключва измененията, които не са свързани с транзакциите чрез корекции на потоците. Съществуват три вида корекции на потоците:

— Корекции от преоценки: отразяват въздействието от отписването или намаляването на стойността на кредити и колебанията в пазарната цена на салдата на притежаваните, продадените или емитираните търгуеми ценни книжа,

— Прекласификации и други корекции: включват всички промени в балансовите салда, които възникват в резултат на: (i) промяна в статистическия обхват на съвкупността от ПФИ ( 11 ), (ii) прекласификацията на активите или пасивите, или (iii) грешки при отчитането, които са били коригирани в салдата за ограничен времеви период и въздействия от промени в структурата ( 12 ),

— Корекции на обменните курсове: обхващат всякакви промени в позициите на салдата, дължащи се на въздействието на движенията на обменните курсове върху активите и пасивите, деноминирани в чужда валута. ЕЦБ изчислява корекциите на обменните курсове, като се използват валутните пропорции, получени от разбивката на активи и пасиви по главните валути, които са представени в таблица 4 от част 2 от приложение I към Регламент ЕЦБ/2001/13.

2. Периодичност и срок на отчитане

НЦБ и дирекция „Вътрешни финанси“ на ЕЦБ отчитат пред ЕЦБ месечните салда по балансовите показатели и данните за корекциите до приключване на работа на 15-тия работен ден следващ края на месеца, за който се отнасят данните.

НЦБ и дирекция „Вътрешни финанси“ на ЕЦБ отчитат пред ЕЦБ тримесечните салда по балансовите показатели и данните за корекциите до приключване на работа на 28-ия работен ден, следващ края на месеца, за който се отнасят данните.

3. Политика по отношение на ревизиите

Може да е необходимо НЦБ да ревизират данни отнасящи се до последния референтен период. Освен това е възможно да съществуват ревизии, които се отнасят до данни отпреди последния период преди референтния месец, в резултат например на грешки, прекласификации, подобрени процедури за отчитане и пр. ЕЦБ може да извършва извънредни и обичайни ревизии едновременно или да реши да отложи извършването на извънредни ревизии до края на месечния период за изготвяне на паричните агрегати.

Политиката на ревизиите съответства на принципите заложени в Наръчника на ЕЦБ за съставяне на парична и банкова статистика ( 13 ). За да се осигури добър баланс между качеството на паричната статистика и нейната стабилност, и за да се подобри съответствието между месечната и тримесечната статистика, по време на представянето на тримесечната статистика се дават извънредни ревизии на месечните данни.

▼M2

4. Оценяване на генералната съвкупност на база на извадката

a) Състав на „опашката“

Когато НЦБ дават дерогации на ФПП в съответствие с член 8, параграф 1, буква а) от Регламент (ЕО) № 25/2009 (ЕЦБ/2008/32), НЦБ взимат мерки сумарният им дял в общия национален баланс на ФПП в еврозоната да не надвишава:

(i) 10 % във всяка участваща държава-членка, когато националният баланс на ФПП е повече от 15 % от общия баланс на ФПП на еврозоната;

(ii) 30 % във всички други държави-членки, с изключение на тези, при които националният баланс на ФПП е по-малък от 1 % от общия баланс на ФПП на еврозоната, като в този случай не се прилагат специални ограничения относно разпределението на ФПП в опашката.

б) Минимални стандарти за оценяване на генераланата съвкупност на база на извадката

Ако НЦБ дадат дерогации на ПФИ в съответствие с член 8, параграф 1, букви a) и/или г) от Регламент (ЕО) № 25/2009 (ЕЦБ/2008/32), НЦБ оценяват генералната съвкупност до 100 % на база на извадката за тези ПФИ при съставянето на предоставяните на ЕЦБ месечни и тримесечни балансови данни за ПФИ. НЦБ могат да изберат процедурата за оценяване на генералната съвкупност на база на извадката до 100 % обхват, ако тя отговаря на следните минимални стандарти:

(i) за липсващи разбивки на данни се извличат приблизителни оценки чрез прилагането на съотношения, базиращи се на подгрупата от действителната съвкупност от отчетни единици, която се счита за по-представителна за „опашката“, както следва: — НЦБ от държави-членки, чийто дял в агрегирания баланс на ПФИ от еврозоната е по-голям от 2 %, определят тази подгрупа, така че общият баланс на лицата от подгрупата да не надвишава 35 % от националния агрегиран баланс на ПФИ. Настоящото изискване не се прилага, когато балансите на институциите, на които са дадени дерогации, възлизат на по-малко от 1 % от националния баланс на ПФИ, — НЦБ от държави-членки, чийто дял в агрегирания баланс на ПФИ от еврозоната е по-малък от 2 %, се насърчават да следват същите правила. Ако това води до значителни разходи, НЦБ от тези държави-членки могат вместо това да приложат съотношения, базиращи се на съвкупността от отчетни единици;

(ii) при изпълнение на подточка i) се допуска „опашката“ и подгрупата на действителната съвкупност от отчетни единици да се разделят допълнително на различни групи според вида на институцията (например ФПП или кредитни институции);

(iii) в случай че делът на ФПП, които отчитат своите общи активи само веднъж годишно, е повече от 30 % от общия баланс на ФПП в дадена държава-членка, НЦБ оценяват генералната съвкупност на база на извадка от данните, отчетени от ФПП и кредитните институции, отделно, както следва: — при наличие на достатъчен обхват от ФПП, които са напълно докладващи отчетни единици, техният агрегиран баланс се взима за основа на оценяване на генералната съвкупност на база на извадката, — при недостатъчен обхват от ФПП, които са напълно докладващи отчетни единици, или липса на ФПП, които са напълно докладващи отчетни единици, НЦБ извършват поне веднъж годишно приблизителна оценка на баланса на сектора на ФПП от алтернативни източници на данни и я използват за основа на оценяване на генералната съвкупност на база на извадката;

(iv) когато има разбивки на данни, но с по-голямо забавяне или с по-ниска периодичност, отчитаните данни се пренасят за липсващите периоди чрез: — повтаряне на данните, когато резултатите са се оказали адекватни, или — прилагане на подходящи статистически способи за приблизителна оценка, за да се вземе предвид развитието на данните или на сезонните модели;

(v) съотношенията и другите междинни изчисления, необходими за прилагането на минималните стандарти за оценяване на генералната съвкупност на база на извадката, могат да се извличат от данни, получени от надзорни органи, ако между статистическата разбивка, подлежаща на оценяване на генералната съвкупност на база на извадката, и тези данни може да се установи надеждна връзка.

в) Информиране за значителни промени

НЦБ информират ЕЦБ за всякакви значителни промени в техните процедури за оценяване на генераланата съвкупност на база на извадката.

▼B

5. Правила за оценяване и/или счетоводство

При съставянето на баланса на централна банка, НЦБ и ЕЦБ следват хармонизираните счетоводни правила на Насоки ЕЦБ/2002/10, освен ако:

а) от НЦБ и ЕЦБ се изисква за счетоводни цели да преоценяват своите портфейли от ценни книжа на месечна, а не на тримесечна база;

б) счетоводни статии 9.5 „Други вътрешни за Еуросистемата вземания (нето)“ и 10.4 „Други вътрешни за Еуросистемата задължения (нето)“ следва да се отчитат на брутна база;

в) счетоводна статия 14 „Сметки за преоценка“ се отчита на брутна база за счетоводни цели и на нетна база за статистически цели;

г) нереализираните загуби се отчитат в статия 11 „Други активи“.

Правилата за оценяване и/или счетоводство по Регламент ЕЦБ/2001/13 се прилагат към „други ПФИ“.

6. Пояснителни бележки

НЦБ предоставят пояснителни бележки, които разясняват причините за значителните и извънредните ревизии.

Освен това НЦБ предоставят на ЕЦБ пояснителни бележки относно корекции в „Прекласификации и други корекции“ в съответствие с процедурните правила на част 2 от приложение V към настоящите насоки.

Член 4

Наблюдение за съответствие

1. Обхват на отчитането

НЦБ и ЕЦБ наблюдават съответствието между съответните им агрегирани баланси за статистически цели в края на месеца, както са отчетени по Регламент ЕЦБ/2001/13, и счетоводните им статии, както са отчетени в седмичните финансови отчети на Еуросистемата съгласно Насоки ЕЦБ/2002/10. Те следват процедурите по приложение II към настоящите насоки.

2. Периодичност и срок на отчитане

НЦБ и ЕЦБ извършват тези проверки за съответствие ежемесечно. Те отчитат пред ЕЦБ резултата преди или заедно с данните по балансовите показатели до 15-тия работен ден, следващ края на референтния период в съответствие с годишния календар, който се определя от ЕЦБ и се съобщава на НЦБ до края на месец септември всяка година. През отчетните периоди, в които датите на агрегирания баланс на Еуросистемата към края на месеца, съставян за статистически цели, и неговите счетоводни статии, както са отчетени в седмичния финансов отчет на Еуросистемата съгласно Насоки ЕЦБ/2002/10, не съвпадат, НЦБ могат да сравнят статистическите данни с „дневния баланс“, съставен за последния работен ден на месеца. ЕЦБ следва същата процедура при изготвянето на баланса си.

3. Пояснителни бележки

НЦБ и ЕЦБ изпращат на отдел „Парична статистика и статистика на финансовите институции и пазари“ пояснителни бележки за всяко установено несъответствие: подробни пояснителни бележки и опростени пояснителни бележки. Подробни пояснителни бележки се изготвят само веднъж годишно на определена от ЕЦБ дата с информацията посочена в част 3 от приложение II към настоящите насоки. За останалите месеци те само попълват опростени пояснителни бележки в съответствие с образеца в част 2 от приложение II към настоящите насоки. Всички НЦБ и ЕЦБ изпращат същевременно подробни пояснителни бележки.

Член 5

Статистика на електронните пари

1. Обхват на отчитането

ЕЦБ в сътрудничество с НЦБ определя и отчита ежегодно характеристиките на схемите за електронни пари в ЕС, наличието на съответната статистическа информация и методите за съставянето ѝ. НЦБ предоставят статистическа информация за електронните пари издадени от ПФИ, в зависимост от тяхната наличност, в съответствие със списъка на показателите по част 2 от приложение III към настоящите насоки.

2. Периодичност и срок на отчитане

Месечните данни се предоставят на ЕЦБ най-малко два пъти годишно до последния работен ден на месеците март и септември. В зависимост от наличието на данни в НЦБ, данни могат да бъдат предоставени с по-голяма честота до последния работен ден на месеца, следващ края на отчетния период. Референтният период е последният месец от тримесечието или шестият месец, за който се отнася показателят. Ако до крайния срок няма салдо на електронните пари, НЦБ могат да отчитат последните налични данни до последния работен ден на месеца.

Член 6

Балансова статистика на централното държавно управление

1. Обхват на отчитането

а) Общи положения

НЦБ отчитат статистическа информация за депозитите на централното държавно управление, т.е. близки заместители на депозити и притежавани парични средства и ценни книжа, в съответствие с част 3 от приложение III към настоящите насоки.

Където няма такива или те са незначителни по размер, поради незначителност, не се изисква отчитане. Позицията „Банкноти и монети в еуро, държани от централното държавно управление“ се отчита като допълнителен показател с висок приоритет. Могат да се представят приблизителни оценки, получени от използването на наличните данни, като годишните и/или тримесечните данни за финансовите сметки на паричния съюз (MUFA).

б) Корекции на потоците

Данните за корекциите на потоците се отчитат в съответствие с член 3, параграф 1, буква б) на настоящите насоки.

2. Периодичност и срок на отчитане

Редовете се отчитат ежемесечно и в сроковете посочени в член 3, параграф 2 от месечната статистика на балансовите показатели.

Член 7

Допълнителни показатели

1. Обхват на отчитането

а) Общи положения

Доколкото съществуват данни, включително на базата на възможно най-точни приблизителни оценки, или доколкото съответната дейност е значима от парична гледна точка, НЦБ предоставят допълнителна статистическа информация в съответствие със списъка на допълнителните показатели по част 4 от приложение III към настоящите насоки, като допълнение към тях и със същата честота както статистиката на балансовите показатели, определена в член 3, параграф 2. ЕЦБ в сътрудничество с НЦБ определя и отчита наличието на съответната статистическа информация и методите за нейното събиране. Допълнителните показатели с висок приоритет, представени в клетки очертани с плътна черна линия, представляват информация, необходима за съставянето на паричните агрегати на еурозоната и финансовите сметки на паричния съюз.

Със съгласието на ЕЦБ и НЦБ, клетките със стрелка (↑), които са очертани с плътна черна линия, могат да не бъдат отчитани от НЦБ, когато ЕЦБ използва алтернативни източниците на данни.

По отношение на клетките, отнасящи се до държавите-членки, които не са приели еурото, в таблици 3 или 4 на част 2 от приложение I към Регламент ЕЦБ/2001/13, ако данните, събрани на по-високо ниво покажат, че тези данни не са от съществено значение, НЦБ могат да решат да не изискват тяхното пълно отчитане. В този случай НЦБ оценяват на редовни интервали, и най-малко веднъж годишно, дали данните по отношение на клетките, отнасящи се до държави-членки, които не са приели еурото, са значителни, и съобщават на ЕЦБ и ПФИ всяка промяна в изискванията за отчетност по отношение на гореспоменатите клетки. Когато данните за клетките, които се отнасят до държавите-членки, които не са приели еурото, са незначителни и НЦБ не изискват тяхното пълно отчитане, те оценяват приблизително данните като използват съществуващата информация в съответствие с посочените по-долу методи, и ги отчитат всяко тримесечие като допълнителни показатели.

б) Корекции на потоците

Данни за потоците могат да бъдат предоставяни при условията на двустранно споразумение между ЕЦБ и НЦБ. Данните за корекциите на потоците трябва да бъдат отчитани в съответствие с член 3, параграф 1, буква б) на настоящите насоки.

2. Периодичност и срок на отчитане

Редовете се отчитат ежемесечно за показателите по раздели 1 и 2 от част 4 от приложение III към настоящите насоки или на тримесечие за показателите по раздел 3 от част 4 от приложение III към настоящите насоки и при същите срокове, както задължителната месечна и тримесечна статистика на баланса на ПФИ в съответствие с Регламент ЕЦБ/2001/13.

Данните в клетките, отнасящи се до държавите-членки, които не са приели еурото, от таблици 3 и 4 на част 2 от приложение I към Регламент ЕЦБ/2001/13, при приблизителното оценяване от НЦБ и отчитането като допълнителни показатели, могат да се отчитат пред ЕЦБ със забавяне от още един месец след приключването на 28-ия работен ден след края на тримесечието, за което се отнасят.

3. Правила за оценяване и/или счетоводство

Изискваните от настоящия член допълнителни показатели се отчитат по същите правила за оценяване и счетоводство, както за данните отчитани в съответствие с Регламент ЕЦБ/2001/13.

4. Методи на приблизителна оценка

По отношение на таблици 3 или 4 на част 2 от приложение I към Регламент ЕЦБ/2001/13, където данните от клетките, отнасящи се до държавите-членки, които не са приели еурото, не се изискват от НЦБ, те се оценяват в съответствие с долу-посочените стандарти.

Когато НЦБ оценяват приблизително данните, използвайки съществуващата информация, те отчитат тези данни пред ЕЦБ като допълнителни показатели. Ако не е договорено друго с ЕЦБ, използват се следните методи на приблизителна оценка:

— тримесечните данни се оценяват въз основа на данните, отчитани по-рядко от ПФИ. Данните се пренасят за липсващия/те период/и, чрез повтарянето им или чрез прилагането на подходящи статистически методи, за да се вземе предвид всяко развитие на данните или на сезонните модели,

— тримесечните данни се оценяват на база на данните, отчитани от ПФИ на по-обобщена база, или на базата на специални разбивки, които НЦБ считат за важни,

— тримесечните данни се оценяват въз основа на тримесечните данни, събрани от големите ПФИ, които извършват поне 80 % от дейността в държавите, присъединили се към ЕС на 1 май 2004 г,

— тримесечните данни се оценяват на основата на алтернативни източници на данни, като напримир Банката за международни разплащания или данни за платежния баланс, след необходимите корекции, които се налагат поради различните концепции и определения, които се използват в тези алтернативни източници и в паричната и финансовата статистика, или

— тримесечните данни се оценяват въз основа на данните, които се отчитат на тримесечие, от ПФИ като една обща сума за страните присъединили се към ЕС на 1 май 2004 г.

Член 8

Статистика на резервната база

1. Обхват на отчитането

Месечната статистика на агрегираната резервна база, разбита по видове пасиви, се изчислява като салда в края на месеца, в съответствие с Регламент ЕЦБ/2003/9 и с категориите предвидени в Регламент ЕЦБ/2001/13. Данни за изготвяне на тази статистика в съответствие с част 5 от приложение III към настоящите насоки се вземат от данните, които кредитните институции, които подлежат на изискванията за минималени задължителени резерви, предоставят на НЦБ.

2. Периодичност и срок на отчитане

Статистиката на резервната база се състои от шест динамични реда за кредитни институции, отнасящи се за стойностите на салдата в края на месеца, които се представят на ЕЦБ ежемесечно, най-късно на последния работен ден предшестващ началото на периода на поддържане на резервите, чрез системата за обмен на данни на ЕСЦБ. Кредитните институции в „опашката“ отчитат ограничена разбивка на НЦБ на тримесечна база. За кредитните институции в „опашката“ се използва опростена статистика на резервната база за три периода на поддържане на резервите. НЦБ използват тримесечните данни за резервната база от кредитните институции в „опашката“ за месечните цифри, отчитани пред ЕЦБ в трите предоставяния на данни след тяхното публикуване.

3. Политика по отношение на ревизиите

Направените от отчетните институции ревизии на резервната база и/или задължителните резерви, които се правят след започване на периода на поддържането, може да не доведат до ревизии на статистиката на резервната база и на задължителните резерви.

Член 9

Статистика на макросъотношението

1. Обхват на отчитането

ЕЦБ осъществява ежемесечно наблюдение върху точността на текущите стандартизирани приспадания от резервната база, които кредитните институции могат да прилагат по отношение на наличностите от емитирани от тях дългови ценни книжа с договорен матуритет до 2 години, като използва представяната съгласно Регламент ЕЦБ/2001/13 от кредитните институции на НЦБ статистическа информация към края на месеца. НЦБ съставят изискваните агрегати в съответствие с част 6 от приложение III към настоящите насоки и ги отчитат пред ЕЦБ.

2. Периодичност и срок на отчитане

Трите динамични реда за кредитните институции, отнасящи се за стойностите на салдата в края на месеца, се представят на ЕЦБ ежемесечно, най-късно до последния работен ден на НЦБ предшестващ началото на периода на поддържане.

Тези редове се предоставят, дори когато съответният балансов показател не се прилага в държавата-членка.

▼M2

Член 10

Балансова статистика на фондовете на паричния пазар

1. Обхват на отчитането

(a) Общи положения

НЦБ отчитат пред ЕЦБ данни по отделни балансови показатели за сектора на ФПП в съответствие с част 7, таблици 1 и 2 от приложение III. ЕЦБ използва данните за изготвяне на балансова статистика на ФПП и на кредитните институции. Тъй като данните за целия сектор „ПФИ“ вече се отчитат в съответствие с Регламент (ЕО) № 25/2009 (ЕЦБ 2008/32), предвидените в настоящия член изисквания се прилагат само за ФПП. Въпреки че в някои държави-членки малка група от други институции са класифицирани като ПФИ, тези институции се считат за незначителни от количествена гледна точка.

(б) Корекции на потоците

Данните за корекции от преоценки и прекласификации, представени в част 7, таблица 1 от приложение III, се отчитат в съответствие с член 3 параграф 1, буква б), като се вземат предвид дерогациите, дадени съгласно член 8, параграф 2 от Регламент (ЕО) № 25/2009 (ЕЦБ/2008/32). Ако отчитането на данни за корекции от преоценки подлежи на дерогация, дадена от НЦБ на ФПП съгласно Регламент (ЕО) № 25/2009 (ЕЦБ/2008/32), НЦБ отчитат данни за показателите, по отношение на които корекциите от преоценки могат да са значителни, при полагане на максимални усилия.

2. Периодичност и срок на отчитане

Данните се отчитат на тримесечие, в рамките на 28 работни дни след края на референтния период.

3. Оценяване на генералната съвкупност на база на извадката

Данните, които се отчитат във връзка с балансите на кредитните институции, обхващат 100 % от институциите, разпределени в този сектор. Когато действителният обхват на отчитането е по-малък от 100 % поради прилагане на принципа „отрязване на опашката“ (cutting-off-the-tail), НЦБ извършват оценка на генералната съвкупност на база на извадка в съответствие с член 3, параграф 4, буква б), за да се осигури 100 % обхват.

4. Политика по отношение на ревизиите

НЦБ, които са отчитали баланси на кредитни институции за периоди преди края на декември 2008 г., предават ревизии на данните за ФПП в съответствие с част 7, таблици 1 и 2 от приложение III. Реизиите на данните за ФПП следва да са съвместими със съответните данни за други ПФИ от края на тримесечието.

В случай че предаването на нови или ревизирани данни за ФПП води до промени в данните за съответния референтен период за други ПФИ, необходимите ревизии на данни за други ПФИ следва също да се предадат.

▼B

Член 11

Структурни финансови индикатори

1. Обхват на отчитането

а) Общи положения

НЦБ предоставят балансови данни за други структурни финансови индикатори в съответствие с раздел 8 от приложение III към настоящите насоки.

НЦБ предоставят данни за 18-те индикатори, определени в част 8 от приложение III към настоящите насоки, в съответствие с представените по-долу концептуални и методически правила. Спазват се статистическите принципи, които са приети за съставянето на статистиката на балансовите статии, а именно:

(i) данните се агрегират, а не консолидират; и

(ii) принципът на постоянно пребиваване следва т.н. „подход на приемащата държава“; и

(iii) балансовите данни се отчитат на брутна основа.

б) Корекции на потоците

Данните за корекциите на потоците се отчитат в съответствие с член 3, параграф 1, буква б) на настоящите насоки.

2. Периодичност и срок на отчитане

Данните за изчисляване на структурните финансови индикатори за кредитните институции се отчитат до края на март всяка година за предходната година. Индикаторът „Брой на служителите на кредитни институции“ се предоставя, ако е възможно, до края на март всяка година за предходната година.

3. Политика по отношение на ревизиите

При ревизирането на отчетените данни НЦБ прилагат следните общи принципи:

а) по време на всички редовни годишни предавания на данни, към данните за последната година се изпращат, ако е необходимо, както обикновени ревизии, така и извънредни ревизии; и

б) по изключение, през годината могат да бъдат изпращани извънредни ревизии, които значително подобряват качеството на данните;

4. Оценяване на генералната съвкупност на база на извадката

Събраните данни обхващат 100 % от институциите, които са определени като кредитни институции, в съответствие с раздел I.2 от част 1 от приложение I към Регламент ЕЦБ/2001/13. Когато действителният обхват на отчитането е по-малък от 100 % поради прилагането на принципа „отрязване на опашката“ (cutting-off-the-tail), НЦБ окрупняват предоставените данни в съответствие с член 3, параграф 4 от настоящите насоки, за да се осигури 100 % обхват.

5. Пояснителни бележки

НЦБ отчитат пред ЕЦБ всяко отклонение от горните определения и правила, за да се направи възможно наблюдение на националната практика. НЦБ предоставят пояснителни бележки, които разясняват причините за значителни ревизии.

Член 12

Данни за целите на Международния валутен фонд

1. Обхват на отчитането

Без да се засягат правните задължения на НЦБ по отношение на Международния валутен фонд (МВФ), НЦБ могат да предоставят на МВФ чрез ЕЦБ допълнителна статистика на балансовите показатели на ПФИ, в съответствие със следната техническа уредба.

2. Периодичност и срок на отчитане

Балансовите показатели на ПФИ в съответствие с част 9 от приложение III към настоящите насоки се предоставят от НЦБ на ЕЦБ в рамките на редовното месечно предоставяне на данни за балансовите показатели. Предоставянето на данни съвпада с редовното отчитане на данни за балансовите показатели на ЕЦБ, което се извършва до петнадесетия работен ден, следващ края на месеца, за който се отнасят данните, с изключение на член 3, параграф 2 от настоящите насоки. Честотата и сроковете за допълнителните показатели с висок приоритет, посочени в член 7, параграф 2 от настоящите насоки, се прилага също за определените тук редове.

▼M2 —————

▼B

Член 14

►M2 Статистика за други финансови посредници (с изключение на инвестиционни фондове и дружества със специална инвестиционна цел) ◄

▼M2

1. Обхват на отчитането

а) Общи положения

НЦБ предоставят статистическа информация за други финансови посредници (ДФП) (с изключение на инвестиционни фондове и дружества със специална инвестиционна цел, занимаващи се със секюритизационни транзакции (ДСИЦ) в съответствие с част 11 от приложение III. Данните за следните подкатегории ДФП се предават поотделно: i) дилъри на ценни книжа и деривати (ДЦКД); ii) финансови предприятия, занимаващи се с кредитиране (ФПК); и iii) други ДФП.

Данните, които се отнасят до ДФП, се предават на база на данните, които съществуват към този момент на национално равнище. Когато няма налични фактически данни или същите не могат да бъдат обработени, се предоставят приблизителни оценки на национално равнище. Когато базисното икономическо явление съществува, но не се наблюдава статистически и поради това не могат да се предадат приблизителни оценки на национално равнище, НЦБ могат да изберат или да не отчитат динамичния ред, или да го отчитат като липсващ. Поради това всеки динамичен ред, който не е отчетен, се тълкува като „данни, които съществуват, но не се събират“ и ЕЦБ може да прави предположения и приблизителни оценки за целите на съставянето на агрегатите на еврозоната. Референтната съвкупност от отчетни единици обхваща всички видове ДФП, които са резиденти в участващите държави-членки: институции, намиращи се на тази територия, включително дъщерни дружества на предприятия майки, намиращи се извън тази територия, и резидентни клонове на институции, главното управление на които е извън тази територия.

Предоставят се следните основни индикатори и допълнителна информация:

— основни индикатори, които се предоставят за съставянето на агрегатите за еврозоната: всички участващи държави-членки предават тези подробни данни, когато има налични фактически данни. Когато няма налични фактически данни за изискваните разбивки или за договорената периодичност, срок за предоставяне на данните или времеви обхват, се предоставят предварителни оценки, ако е възможно,

— допълнителна информация, която се предоставя като „допълнителни показатели“: тези данни се предоставят по страни, за които понастоящем тази информация е налична.

б) Корекции на потоците

Данни за корекция на потоците могат да се отчитат само в случай на значителни прекъсвания в салдата или при настъпването на прекласификации и други корекции. В частност, данни за корекция на потоците могат да се предоставят поради прекласификации в контекста на прилагането на ЕSA 95.

Ако транзакциите се оценяват въз основа на разликите между салдата на два последователни периода, динамичните редове или не се отчитат, или се отчитат като липсващи.

Данните за корекциите на потоците се отчитат в съответствие с член 3, параграф 1, буква б) на настоящите насоки.

▼B

2. Периодичност и срок на отчитане

Периодичността на отчитане пред ЕЦБ е тримесечна. Статистиката за ДФП се предоставя на ЕЦБ най-късно на последния календарен ден на третия месец, следващ края на референтния период, или на предходния работен ден на НЦБ, ако последният календарен ден от месеца не е работен ден за НЦБ. Конкретните дати на предоставяне се съобщават на НЦБ предварително под формата на календар за отчетността, който се предоставя на ЕЦБ до септември всяка година.

3. Политика по отношение на ревизиите

На НЦБ може да се наложи да ревизират данните, представени през предходното тримесечие. Освен това могат да се правят и ревизии на данни за по-предишни тримесечия.

Прилагат се следните общи принципи:

а) при редовното представяне на тримесечни данни, освен данните за последното тримесечие, могат да бъдат изпращани само „обикновени“ ревизии, т.е. ревизии на данните, представени през предходното тримесечие; и

б) извънредните ревизии се ограничават и отчитат на дата, различна от редовното отчитане. Малки рутинни исторически ревизии на данните се предоставят само на годишна база, заедно с представянето на данни за четвъртото тримесечие; и

в) извънредни ревизии, които подобряват значително качеството на данните, могат да се изпращат през годината извън редовните цикли на изготвяне.

4. Правила за оценяване и/или счетоводство

Счетоводните правила, които се следват от ДФП при съставянето на техните сметки, трябва да спазват националното транспониране на Директива 86/635/ЕИО и всякакви други приложими международни стандарти. Без да се засягат преобладаващите счетоводни практики в държавите-членки, всички активи и пасиви се отчитат на брутна база за статистически цели. Методите за оценяване са посочени в съответните категории.

5. Пояснителни бележки

НЦБ предоставят на ЕЦБ пояснителни бележки в съответствие с раздел 3 от част 11 на приложение III към настоящите насоки. НЦБ предоставят пояснителни бележки за значителни ревизии.

▼M2 —————

▼B

Член 15

Статистика на емисии ценни книжа

1. Обхват на отчитането

НЦБ отчитат статистическа информация обхващаща всички ценни книжа, които са емитирани от резиденти на еурозоната в местна или международна валута, в съответствие с част 12 от приложение III към настоящите насоки.

2. Периодичност и срок на отчитане

Периодичността на отчитане пред ЕЦБ е тримесечна. Статистиката на емисиите ценни книжа се предоставя на ЕЦБ не по-късно от пет седмици след края на месеците, за които се отнасят данните. ЕЦБ съобщава предварително на НЦБ конкретните дати за предоставяне на данни под формата на календар за отчитането.

3. Пояснителни бележки

НЦБ предоставя на ЕЦБ пояснителни бележки, както е предвидено в раздел 3 от част 12 от приложение III към настоящите насоки.

Член 16

Статистика на лихвените проценти на ПФИ

▼M2

1. Обхват на отчитането

За целите на статистиката на лихвените проценти на ПФИ НЦБ отчитат агрегирана национална месечна статистическа информация за салда и нова дейност, както е определено в допълнения 1 и 2 към приложение II към Регламент (ЕО) № 63/2002 (ЕЦБ/2001/18). Освен това НЦБ отчитат агрегирана национална месечна статистическа информация за нова дейност, както е определено в част 12а от приложение III.

Ако е дадена дерогацията, предвидена в параграф 61 от приложение II към Регламент (ЕО) № 63/2002 (ЕЦБ/2001/18) във връзка с приложение IV към Регламент (ЕО) № 63/2002 (ЕЦБ/2001/18), НЦБ изпращат показателите, за които дерогацията е дадена, без стойности, като посочват, че данните не са събрани.

▼B

2. Периодичност и срок на отчитане

Тази статистическа информация се отчита в съответствие с годишния календар, който е определен от ЕЦБ и съобщен на НЦБ до края на септември всяка година.

3. Политика по отношение на ревизиите

Може да се наложи НЦБ да ревизират стойностите за предходния референтен месец. Освен това могат да възникнат и ревизии вследствие на грешки, прекласификации, усъвършенстване на отчетните процедури и т.н. приложими по отношение на данни преди предходния референтен месец.

Те прилагат следните общи принципи:

а) когато НЦБ ревизират данните за периода преди предходния референтен месец, те следва да предоставят на ЕЦБ пояснителни бележки; и

б) НЦБ предоставят пояснителни бележки и за значителни ревизии; и

в) при представянето на ревизирани данни НЦБ вземат предвид установените изисквания за срок за редовното отчитане на статистиката на лихвените проценти на ПФИ. Извънредните ревизии се отчитат извън периодите за изготвяне на месечната статистика.

4. Оценяване на генералната съвкупност на база на извадката

Когато действителният обхват на отчитането на лихвените проценти на ПФИ е по-малък от 100 % поради прилагането на извадка, НЦБ извършват оценка на генералната съвкупност на база извадка на предоставените обеми данни за нова дейност, за да се осигури 100 % обхват.

Член 17

Статистика на плащанията

1. Обхват на отчитането

НЦБ предоставят статистическа информация за плащанията в съответствие с раздел 13 от приложение III към настоящите насоки. Тя обхваща: (i) данни за платежните транзакции и структура, както се съдържат в таблици от 4 до 9; и (ii) свързана с това информация за балансовите показатели на ПФИ и кредитните институции и структурна информация за кредитни институции, съдържаща се в таблици от 1 до 3.

Данни за салдата се отчитат за всички показатели в таблици от 1 до 4 и 7. Всички салда се отнасят до стойностите в края на периода, с изключение на показателите на таблица 2 с израза „средно за последния период за поддържане на резервите“. Брутните потоци се отчитат за показатели в таблици 5, 6, 8 и 9, които се състоят от данни за платежни транзакции.

НЦБ отчитат историческа информация за всички позиции.

▼M2

2. Периодичност и срок на отчитане

Редовете се отчитат ежегодно пред ЕЦБ, независимо от периодичността на данните. Периодичността на данните е годишна за всички показатели в таблици от 4 до 9. Информацията по баланса на ПФИ в таблица 1 е ежемесечна. Балансовата информация за кредитните институции, която се съдържа в таблици 2 и 3, е тримесечна, с изключение на информацията за показателите, отнасящи се до позиции в НЦБ, и показателите на институциите за електронни пари, която е годишна. Структурната информация за кредитните институции, която се съдържа в таблица 3, е годишна. За таблици от 1 до 3, ако наличието на данни е силно ограничено, НЦБ могат да предават минимален набор от данни, за да осигурят навременно и валидно публикуване.

Минималният набор от данни включва:

— месечни редове: едно наблюдение, отнасящо се до позицията в края на декември,

— тримесечни редове: едно наблюдение, отнасящо се до четвъртото тримесечие на годината,

— годишни редове: едно наблюдение, отнасящо се до позициите в края на декември.

ЕЦБ съобщава на НЦБ за всяка година точните дни за предаване на данни в цикъла на изготвяне. НЦБ могат да предоставят фактически данни или преди цикъла на изготвяне, след потвърждение от ЕЦБ за готовността ѝ да получи данните, или по всяко друго време през цикъла на изготвяне.

При липса на фактически данни и ако това е възможно, НЦБ използват предварителни данни или оценки.

3. Политика по отношение на ревизиите

Лицата, които предоставят данни, или НЦБ могат да извършват ревизии, основаващи се на преизчисления или предварителни оценки. НЦБ предоставят ревизии на ЕЦБ като част от цикъла на изготвяне.

4. Пояснителни бележки

ЕЦБ изпраща на НЦБ обяснителните бележки от предишната година във формат „Word“ преди началото на цикъла на изготвяне, които следва да се попълнят и/или поправят и върнат на ЕЦБ. В тези пояснителни бележки НЦБ обясняват подробно отклоненията от изискванията и включват, ако е възможно, въздействието върху данните.

▼B

Член 18

Статистика на активите и пасивите на инвестиционните фондове

1. Обхват на отчитането

а) Общи положения

НЦБ предоставят статистическа информация за активите и пасивите на инвестиционните фондове, в съответствие с част 14 от приложение III към настоящите насоки, за всеки от следните подсектори: фондове инвестиращи в капиталови инструменти, облигационни фондове, смесени фондове, фондове за недвижими имоти, хедж фондове и други фондове, т.е. според естеството на инвестицията, като всеки от тях следва да бъде допълнително разбит на фондове от отворен и затворен тип, т.е. по вид инвестиционен фонд. За целите на инвестиционните фондове, разбити според естеството на инвестицията, фондовете на фондове се класифицират по категорията фондове, в които те предимно инвестират.

Тези изисквания обхващат салдата в края на месеца и края на тримесечието, и месечните и тримесечни корекции на потоците ( 14 ).

б) Корекции на потоците

НЦБ отчитат пред ЕЦБ отделни данни за корекции от преоценки поради промени в цените и обменните курсове и корекциите от прекласификации, както е посочено в част 14 от приложение III и в съответствие с приложение V към настоящите насоки.

Финансовите сделки и свързаните с тях корекции се получат в съответствие с ESA 95, наричано „метод на ESA 95“, където е възможно. НЦБ могат да се отклоняват от ESA 95 поради различаващи се национални практики в съответствие с Регламент ЕЦБ/2007/8. Когато съществува информация за салда цк-п-цк корекциите от преоценки могат да се получат в съответствие с общия метод на Еуросистемата, т.е. метода за извличане на потоци, посочен в приложение V към настоящите насоки.

в) Акции на приносител

Ако данни за акции на приносител, които се отчитат от инвестиционни фондове, ПФИ и/или ДФП, различни от инвестиционни фондове, в съответствие с приложение I към Регламент ЕЦБ/2007/8, са непълни или все още не са налични, НЦБ предоставят данни за акциите на приносител на базата на възможно най-точни оценки според географската и секторна разбивка в таблица 1 от част 14 от приложение III към настоящите насоки.

г) Допълнителни показатели

Доколкото са налице данни, включително на база най-добра приблизителна оценка, НЦБ отчитат ежемесечно допълнителна статистическа информация в съответствие с таблица 3 от част 14 на приложение III към настоящите насоки.

2. Периодичност и срок на отчитане

НЦБ отчитат пред ЕЦБ за месечните салда на инвестиционните фондове, както и данните от корекциите от преоценки и корекции от прекласификации до приключване на работа на 28-ия работен ден, следващ края на месеца, за който се отнасят данните. Същият срок се прилага за отчитане на допълнителни показатели.

НЦБ отчитат пред ЕЦБ тримесечните салда на инвестиционните фондове, както и данните за корекциите от преоценки и корекции от прекласификации до приключване на работа на 28-ия работен ден, следващ края на тримесечието, за който се отнасят данните.

3. Политика по отношение на ревизиите

Следните общи правила се прилагат за корекциите на месечни и тримесечни данни:

а) ревизиите се правят с цел съвместимост на месечните и тримесечните данни;

б) по време на редовния период на изготвянето на статистиката, т.е. от 28-ия работен ден, следващ края на референтния месец/тримесечие, до деня, в който данните се изпращат обратно на НЦБ, НЦБ могат да ревизират данни, отнасящи до предишното референтно тримесечие, до предхождащите го два месеца, както и до месеците следващи предишното референтно тримесечие;

в) извън редовния период за изготвяне на статистика НЦБ могат да ревизират данни, които се отнасят до двата месеца предшестващи предишното референтно тримесечие, inter alia, при грешки, прекласификации и подобрени процедури за отчитане.

4. Оценяване на генералната съвкупност на база на извадката

За да се осигури качество на статистиката на инвестиционните фондове от еурозоната, ако съгласно член 3, параграф 1 от Регламент ЕЦБ/2007/8 НЦБ предоставят дерогации на най-малките инвестиционни фондове, НЦБ окрупняват данните до 100 % обхват за тези инвестиционни фондове, които са включени при съставянето на предоставяните на ЕЦБ месечни и тримесечни активи и пасиви на инвестиционните фондове, както за салдата, така и за корекциите от преоценки.

НЦБ могат да се решат за процедурата за оценяване на генералната съвкупност до 100 % обхват, при условие че тя отговаря на следните минимални стандарти:

а) за липсващите разбивки на данни се получават приблизителни оценки чрез прилагането на съотношения на базата на съответстващия подсектор на инвестиционните фондове, т.е. облигационен фонд от отворен тип, включени в „опашката“ и се събират единствено емитирани от инвестиционни фондове акции/дялове, липсващите разбивки се получават чрез прилагането на структурата на категорията на облигационните фондове от отворен тип;

б) не се изключват напълно подсектора на инвестиционните фондове (например, фондове за недвижими имоти от отворен тип, фондове за недвижими имоти от затворен тип и пр.).

В съответствие с член 3, параграф 2 от Регламент ЕЦБ/2007/8, за инвестиционни фондове, които поради национални счетоводни правила оценяват активите си с периодичност по-рядка от тримесечие, може да се даде дерогация. Независимо от дерогацията, месечните и тримесечни данни на инвестиционните фондове, които се отчитат от НЦБ на ЕЦБ, винаги включват данни отнасящи се до тези инвестиционни фондове.

5. Комбиниран подход: отклонение от агрегираните данни

Когато се прилага определения в приложение I към Регламент ЕЦБ/2007/8 комбиниран подход, НЦБ получават агрегираните тримесечни активи и пасиви на подсектора на инвестиционните фондове в съответствие с таблица 1 от част 14 от приложение III към настоящия регламент, както следва:

а) за ценни книжа с публично достъпни идентификационни кодове НЦБ подреждат информацията доставена на база цк-п-цк с информацията получена от ЦБДЦК или подобна база данни за национални ценни книжа. Подредената информация цк-п-цк се използва, за да се състави стойността на активите и пасивите в еуро и да се получат необходимите разбивки поотделно за всяка ценна книга на инвестиционния фонд. Ако идентификаторите на ценните книги не се намират в ЦБДЦК или в подобни бази данни за национални ценни книжа, или информацията необходима за съставянето на активи и пасиви в съответствие с таблица 1 от част 14 от приложение III към настоящите насоки не е налична в ЦБДЦК или в подобни бази данни за национални ценни книжа, НЦБ оценяват приблизително липсващите данни. НЦБ могат също да събират информация цк-п-цк за ценните книжа без публично достъпни идентификационни кодове като използват вътрешните идентификатори за сигурност на НЦБ;

б) НЦБ агрегират данните за ценните книжа получени по буква а) и ги добавят към информацията, която е отчетена за ценните книжа без публично достъпни идентификационни кодове за съставянето на агрегати за: (i) ценни книжа, различни от акции, разбити по матуритет, валута и контрагент; и (ii) акции и други капиталови инструменти, разбити по инструмент и контрагент; и (iii) общо емитирани акции/дялове на инвестиционни фондове;

в) НЦБ получават необходимата статистическата информация относно активите и пасивите на инвестиционните фондове, като добавят данните за ценните книжа, получени по буква б), и активите и пасивите, различни от ценни книжа, събрани от резидентни индивидуални инвестиционни фондове;

г) НЦБ агрегират активите и пасивите на всички инвестиционни фондове, които пребовават в държава-членка и които се числят към същия подсектор.

Горното се прилага също когато НЦБ събират ежедневно данни за активите и пасивите на инвестиционните фондове в съответствие с член 6, параграф 3 от Регламент ЕЦБ/2007/8.

6. Оценка на месечни данни

В съответствие с член 6, параграф 1, буква б) на Регламент ЕЦБ/2007/8 НЦБ събират ежемесечно информация за емитираните от инвестиционните фондове акции/дялове. За референтни месеци, които са различни от месеци на края на тримесечието, НЦБ оценяват месечните данни за активите и пасивите на инвестиционните фондове и пасиви, различни от емитирани акции/дялове на инвестиционни фондове, въз основа на събраните месечни и тримесечни данни, освен ако данните не се събират ежемесечно, както е посочено в член 6, параграф 3 от Регламент ЕЦБ/2007/8.

Ако това е възможно, НЦБ правят оценки на ниво конкретен фонд. Алтернативно, НЦБ може да направят оценки по подсектора на инвестиционните фондове или може да поиска ЕЦБ да направи оценките. В последния случай ЕЦБ може да поиска допълнителна информация, като например информация фонд-по-фонд или ценна книга-по-ценна книга.

7. Правила за оценяване и/или счетоводство

Правилата за оценяване и/или счетоводство по Регламент ЕЦБ/2007/8 се прилагат и когато НЦБ отчитат пред ЕЦБ данни за инвестиционните фондове. За показатели, към които се прилага начислена лихва, обаче се прилагат следните правила:

а) „ценни книжа, различни от акции“ включват начислена лихва;

б) „вземания от депозити и заеми“ и „получени заеми и депозити“ изключват начислена лихва, която се записва в оставащи активи/пасиви.

8. Пояснителни бележки

НЦБ предоставят пояснителни бележки, които разясняват причините за значителни ревизии. Освен това НЦБ предоставят на ЕЦБ пояснителни бележки, отнасящи се до корекции от прекласификации. НЦБ също предоставят пояснителни бележки относно ревизиите, споменати в член 18, параграф 3, буква в) от настоящите насоки.

9. Групова отчетност

В съответствие с член 5, параграф 3 от Регламент ЕЦБ/2007/8 НЦБ могат да позволят на инвестиционните фондове да отчитат активите и пасивите си като група, ако резултатите са сходни с тези на отчитането фонд-по-фонд. Инвестиционните фондове, които се отчитат като група, се числят към същия подсектор; например фондове за недвижими имоти от затворен тип.

▼M2

10. Наблюдение на качеството на ЦБДЦК или на базата данни за национални ценни книжа в контекста на отчитането цк-п-цк

НЦБ предоставят на ЕЦБ ежегодно или: i) индикатори, анализиращи обхвата и качеството на съответния набор от ценни книжа в ЦБДЦК, в съответствие с отделно предоставената им методология; или ii) съответната информация, необходима за изготвяне на индикаторите за обхват и качество.

НЦБ, които разчитат на националните бази данни за ценни книжа, предоставят ежегодно на ЕЦБ агрегирани резултати, обхващащи едно тримесечие и поне два статистически значими подсектора на инвестиционните фондове. Тези агрегирани резултати не следва да се различават с повече от 5 % от резултатите, които биха се получили, ако се използва ЦБДЦК. Това се отнася за информация, която не се отчита от инвестиционните фондове.

Горната информация се предава на ЕЦБ до края на февруари всяка година относно данните от края на декември от предишната година.

▼M1

Член 18а

Статистика относно активите и пасивите на ДСИЦ

1. Обхват на отчитането

НЦБ съставят и отчитат отделна агрегирана статистическа информация относно активите и пасивите на ДСИЦ в съответствие с част 15 от приложение III към настоящите насоки. Представят се данни за следните три подкатегории: i) ДСИЦ, занимаващи се с традиционна секюритизация; ii) ДСИЦ, занимаващи се със синтетична секюритизация; и iii) други ДСИЦ.

За целите на статистиката на ДСИЦ традиционната секюритизация се отнася за секюритизации, при които прехвърлянето на риск се постига чрез икономическото прехвърляне на активите, които се секюритизират към ДСИЦ. Това се осъществява чрез прехвърлянето на собствеността на секюритизираните активи от инициатора или чрез синдикиране.

Синтетичната секюритизация се отнася за секюритизации, при които прехвърлянето на риск се постига чрез използването на кредитни деривативи, гаранции или подобни схеми.

Тези отчитания обхващат данни за салдата в края на тримесечието, финансови транзакции и отписвания/намалявания на стойността, предоставяни на тримесечна база.

НЦБ могат да представят на ЕЦБ необходимите данни за отписванията/намаленията на стойността при полагане на максимални усилия.

2. Периодичност и срок на отчитане

НЦБ отчитат на тримесечие пред ЕЦБ данни за ДСИЦ относно салдата, финансовите транзакции и отписвания/намалявания на стойността до приключване на работа на 28-ия работен ден, следващ края на тримесечието, за което се отнасят данните.

3. Политика по отношение на ревизиите

По отношение на ревизиите на тримесечните данни се прилагат следните общи правила:

а) по време на редовните периоди за изготвяне на статистика, т.е. от 28-ия работен ден, следващ края на референтното тримесечие, до деня, предшестващ деня, в който данните се изпращат обратно на НЦБ, НЦБ могат да ревизират данни, отнасящи се до предишното референтно тримесечие;

б) извън редовните периоди за изготвяне на статистика НЦБ могат също да ревизират данни, които се отнасят до референтни периоди преди предишното референтно тримесечие, inter alia, при грешки, прекласификации и подобрени процедури за отчитане;

в) ревизии на данни, отчетени съгласно Регламент (ЕО) № 25/2009 на Европейската централна банка (ЕЦБ/2008/32) ( 15 ) относно кредити, предоставени и обслужвани от ПФИ от еврозоната, се включват, когато е относимо, в статистиката за ДСИЦ съгласно букви а) и б).

4. Подходи за отчитане

За да отговорят на изискванията за статистическа отчетност, от които ДСИЦ са освободени съгласно член 5, параграф 1, буква в) от Регламент (ЕО) № 24/2009 на Европейската централна банка (ЕЦБ/2008/30) ( 16 ), НЦБ, след консултация с ЕЦБ, решават относно най-подходящия подход за съставяне на данни относно активите и пасивите на ДСИЦ, в зависимост от организацията на съответните пазари и наличието на друга относима статистическа, публична или надзорна информация в държавата-членка.

5. Източници и стандарти за качество на данните

Ако НЦБ събере данни относно емитирани от ДСИЦ ценни книжа и/или ценни книжа, притежавани от ДСИЦ от ЦБДЦК или от друга база данни за ценни книжа и/или данни относно активите и пасивите на ДСИЦ от други източници на статистически данни, от публични източници, като доклади, предшестващи продажбата, или инвеститорски доклади, или от надзорни източници на данни, се спазват посочените по-долу стандарти за качество на данните.

В това отношение се прави разграничение, както е посочено в част 15 от приложение III към настоящите насоки, между базови редове („anchor series“), които подлежат на високи качествени стандарти, сравними със стандартите, приложими за данните, отчитани пряко от ДСИЦ, в съответствие с приложение III към Регламент (ЕО) № 24/2009 (ЕЦБ/2008/30), и които са проверими ex post, както е посочено в параграф 9, и небазови редове („non-anchor series“), които могат да се оценяват съгласно по-леки стандарти за качество ( 17 ).

Ако НЦБ извлича данни относно активите и пасивите на ДСИЦ от надзорни източници на данни, НЦБ осигуряват достатъчно съответствие на тези източници със статистическите концепции и определения съгласно изискванията за отчетност на ДСИЦ. Същото се отнася за данни, които са извлечени от други източници за статистически данни.

Ако данни не се отчитат пряко от ДСИЦ в съответствие с член 5, параграф 1, буква в) от Регламент (ЕО) № 24/2009 (ЕЦБ/2008/30), НЦБ наблюдават качеството на данните въз основа на информацията, която е налице от годишните финансови отчети, както е посочено в параграф 9. Ако кръстосаните проверки между събраните на тримесечна база данни и годишните финансови отчети покажат, че стандартите за високо качество не са спазени, НЦБ вземат необходимите мерки, за да осигурят, че данните отговарят на изискуемите стандарти за качество, включително евентуалното пряко събиране на данни съгласно Регламент (ЕО) № 24/2009 (ЕЦБ/2008/30).

Ако данните относно салда и нови емисии дългови ценни книжа на ДСИЦ и/или притежаваните от ДСИЦ ценни книжа се съставят въз основа на ЦБДЦК или друга база данни за ценни книжа, НЦБ осигуряват обширен обхват на емитираните от ДСИЦ дългови ценни книжа и/или на притежаваните от ДСИЦ ценни книжа и наблюдават тези данни редовно, както е посочено в параграф 10. Ако показателите за обхват и качество за съответния набор от ценни книжа в ЦБДЦК или друга база данни за ценни книжа показват, че стандартите за високо качество не са спазени, НЦБ вземат необходимите мерки за изпълнение на изискуемите стандарти за качество, включително за евентуалното пряко събиране на данни по Регламент (ЕО) № 24/2009 (ЕЦБ/2008/30).

6. Кредити, които се предоставят и обслужват от ПФИ от еврозоната, и обмен на трансгранична информация

В съответствие с член 5 от Регламент (ЕО) № 25/2009 (ЕЦБ/2008/32) НЦБ събират данни относно закупените от ДСИЦ кредити, предоставени и обслужвани от ПФИ от еврозоната, с разбивка по матуритет, сектор и постоянно пребиваване на длъжниците, както е установено в част 15 от приложение III към настоящите насоки.

Ако инициатори на секюритизираните кредити са ПФИ, които са резиденти в същата страна като ДСИЦ, и ако тези местни ПФИ продължават да обслужват секюритизираните активи, НЦБ могат да съставят тази част от данните за кредитния портфейл на ДСИЦ, отнасяща се до салда и финансови транзакции, въз основа на данни, които са събрани от местни ПФИ, както е определено в член 5 от Регламент (ЕО) № 25/2009 (ЕЦБ/2008/32), вместо пряко да събират тези данни от ДСИЦ.

Ако инициатори на секюритизираните кредити са ПФИ, които са резиденти в друга страна от еврозоната, и тези ПФИ продължават да обслужват секюритизираните активи, НЦБ обменят информацията, събрана от тези ПФИ, в съответствие с член 5 от Регламент (ЕО) № 25/2009 (ЕЦБ/2008/32). Всяка НЦБ събира информация в съответствие с член 5 от Регламент (ЕО) № 25/2009 (ЕЦБ/2008/32) относно кредити, които са предоставени и обслужвани от местни ПФИ и които са секюритизирани от ДСИЦ, резидент в друга държава-членка от еврозоната.

За целите на обмена на трансгранична информация всяка НЦБ изпраща информация относно кредити, предоставени и обслужвани от местни ПФИ съгласно член 5 от Регламент (ЕО) № 25/2009 (ЕЦБ/2008/32), на ЕЦБ в съответствие с част 15 от приложение III към настоящите насоки.

НЦБ отчитат тези данни пред ЕЦБ до 23-ия работен ден, следващ края на тримесечието, за което се отнасят данните.

ЕЦБ осигурява, в съответствие с приложимите правни актове за защита на поверителни данни, технически достъп (technical gateway) за обмена на трансгранична информация. ЕЦБ преразпределя данните до съответните НЦБ на 24-ия работен ден, следващ края на тримесечието, за което те се отнасят.

НЦБ, които участват в обмена на данни за съществуващи секюритизации, уточняват всички неразрешени въпроси и координационни проблеми двустранно и, ако е необходимо, обменят съответната информация. В случай на нови секюритизации съответната НЦБ може да поиска ЕЦБ да действа като координатор.

7. Дерогации и оценяване на генерална съвкупност на база на извадка

Ако НЦБ събират данни относно активите и пасивите на ДСИЦ непосредствено от ДСИЦ и, където е относимо, въз основа на данни, отчетени от ПФИ съгласно Регламент (ЕО) № 25/2009 (ЕЦБ/2008/32), когато НЦБ предоставят дерогации на ДСИЦ съгласно член 5, параграф 1,буква б) от Регламент (ЕО) № 24/2009 (ЕЦБ/2008/30), НЦБ извършват оценка на генералната съвкупност на база извадка до 100 % за всички ДСИЦ при съставянето на тримесечните активи и пасиви на ДСИЦ, отчитани пред ЕЦБ за салда, финансови транзакции и отписвания/намалявания на стойността.

Ако НЦБ събират данни относно активите и пасивите на ДСИЦ от други статистически, публични и/или надзорни източници, те могат да базират събирането на данни на извадка за ДСИЦ, ако тези ДСИЦ представляват поне 95 % от общото салдо на активите на общата съвкупност от отчетни единици на ДСИЦ в съответната държава-членка, представена в списъка на ДСИЦ. НЦБ оценяват генералната съвкупност на база извадка до 100 % при съставянето на данни за тримесечните активи и пасиви на ДСИЦ, отчитани пред ЕЦБ за салда, финансови транзакции и отписвания/намалявания на стойността.

8. Пояснителни бележки

НЦБ предоставят пояснителни бележки на ЕЦБ, които разясняват причините за значителни ревизии, както и относно всякакви ревизии, извършени съгласно член 18а, параграф 3, буква б) от настоящите насоки.

9. Наблюдение на качеството на данните, които не са пряко отчитани от ДСИЦ или ПФИ

НЦБ проверяват качеството на тримесечните данни, които не се отчитат пряко от ДСИЦ или ПФИ в съответствие с член 5, параграф 3 от Регламент (ЕО) № 24/2009 (ЕЦБ/2008/30), въз основа на информацията, съдържаща се в годишните финансови отчети.

Резултатът от проверките за качество се изпраща на ЕЦБ ежегодно до края на септември или възможно най-рано след тази дата, съгласно приложимата национална правна практика на държавата-членка, в която ДСИЦ е резидент.

10. Наблюдение на качеството на ЦБДЦК или на други бази данни за ценни книжа по отношение на емитирани от ДСИЦ ценни книжа

Ако ЦБДЦК или друга база данни за ценни книжа се използва като източник на данни за статистиката на ДСИЦ в съответствие с параграф 5, НЦБ предоставят на ЕЦБ ежегодно показатели, анализиращи обхвата и качеството на съответния набор от ценни книжа в ЦБДЦК или друга база данни за ценни книжа, съгласно методология, предоставена отделно на НЦБ.

Горната информация се предоставя на ЕЦБ до края на февруари всяка година, като за референтни се вземат данните от края на декември от предишната година.

▼M2

Член 18б

Статистика на кредитите на ПФИ за нефинансови предприятия по отраслова дейност

1. Обхват на отчитането

НЦБ отчитат пред ЕЦБ, ако са налични, данни относно кредитите на ПФИ за местни нефинансови предприятия и кредитите на ПФИ за други нефинансови предприятия от участващи държави-членки, разбити по отраслова дейност съгласно статистическата класификация на икономическите дейности в Европейската общност — NACE Rev. 2, в съответствие с част 16 от приложение III.

2. Периодичност и срок на отчитане

НЦБ отчитат пред ЕЦБ данни два пъти годишно — в края на март и в края на септември — относно предходните две тримесечия.

3. Политика по отношение на ревизиите

НЦБ отчитат ревизии съгласно следните принципи:

а) в допълнение към редовното предаване на данни, ако е необходимо, се изпращат ревизии за предходни референтни периоди; и

б) извънредни ревизии, които значително подобряват качеството на данните, могат да бъдат изпращани веднага щом станат налични.

4. Пояснителни бележки

НЦБ отчитат пред ЕЦБ всяка значителна промяна в използваните национални определния и класификации и предоставят, ако е приложимо, пояснителни бележки, които разясняват причините за значителни ревизии. Освен това НЦБ предоставят информация за значими прекласификации в сектора на ПФИ и, при наличие, за значими прекласификации на нефинансови предприятия в предадените разбивки съгласно NACE Rev.2.

▼B

Член 19

Списък на ПФИ за статистически цели

▼M2

1. Обхват на отчитането

Променливите, които се събират за създаването и поддържането на списък с ПФИ за статистически цели, предвиден в член 3 от Регламент (ЕО) № 25/2009 (ЕЦБ/2008/32), са посочени в част 1 от приложение VI.

НЦБ отчитат актуализации на променливите, посочени в част 1 от приложение VI, или когато има промени в сектора на ПФИ, или когато има промени в атрибутите на съществуващите ПФИ. Промени в сектора на ПФИ има, когато към сектора на ПФИ се присъедини институция (т.е. при създаване на ПФИ в резултат на сливане, създаване на нови юридически лица в резултат на разделяне на съществуваща ПФИ, създаване на нова ПФИ или такава промяна в статута на предишна НПФИ, че тя става ПФИ) или когато съществуваща ПФИ напусне сектора на ПФИ (т.е. при участие на дадена ПФИ в сливане, придобиване на ПФИ от друга институция, разделяне на дадена ПФИ на отделни юридически лица, такава промяна в статута на ПФИ, че тя става НПФИ, или ликвидация на ПФИ).

При отчитане на нова институция или предстояща промяна на институция НЦБ попълва всички задължителни променливи. При отчитане на институция, излизаща от сектора на ПФИ, която не е част от сливане, НЦБ отчита като минимум следната информация: вида на заявката (т.е. заличаване) и идентификационния код на ПФИ (т.е. променливата „mfi_id“).

НЦБ не преразпределят идентификационните кодове на ПФИ на заличените ПФИ за нови ПФИ. Ако това е неизбежно, НЦБ изпращат същевременно на ЕЦБ писмено обяснение (използвайки вида „mfi_req_realloc“ на „object_request“).

При отчитането на актуализациите НЦБ могат да използват техните национални буквени знаци, ако използват латинската азбука. НЦБ използват Unicode, за да изписват правилно всички специални знаци при получаване на информация от ЕЦБ посредством системата за обмен на данни на Регистъра на институциите и базата данни за активите (RIAD).

Преди да предадат на ЕЦБ актуализациите в списъка на ПФИ, НЦБ извършват проверките за достоверност, съдържащи се в съответните спецификации за обмен на данни.

▼B

2. Периодичност и срок на отчитане

НЦБ предоставят на ЕЦБ, когато е възможно, актуализации на променливите, посочени в част 1 от приложение VI към настоящите насоки, или когато настъпят промени в сектора на ПФИ или в атрибутите на съществуващите ПФИ.

Ако това не е възможно, НЦБ предоставя писмено обяснение за закъснението между настъпването на събитието и неговото отчитане пред ЕЦБ.

3. Стандарти за предаване на данни

НЦБ предоставят актуализации във формат XML посредством системата за обмен на данни на RIAD, в съответствие с документ „Спецификация за обмена на данни чрез системата за обмен на данни RIAD“. В случай на повреда на системата за обмен на данни RIAD, актуализациите се представят във формат XML чрез Cebamail адреса N13. Ако системата Cebamail не функционира за трансфер на файлове с актуализации или корекции на ПФИ, НЦБ предоставят тези файлове чрез електронна поща, като използват XML формат, на следния адрес: birs@ecb.int.

При използването на процедури за ръчно въвеждане НЦБ осигуряват адекватни контролни механизми за минимизиране на оперативни грешки и за осигуряване на точност и съответствие на актуализациите на ПФИ, отчитани чрез системата за обмен на данни RIAD.

4. Потвърждения за приемане и за грешки

При получаването на актуализациите, ЕЦБ извършва незабавно проверките за валидност по раздели от 1 до 11 от част 2 от приложение VI към настоящите насоки.

ЕЦБ изпраща незабавно обратно на НЦБ: (i) потвърждение за приемане, съдържащо обобщена информация за актуализациите на ПФИ, които са обработени и успешно приети в набора от данни на ПФИ; и/или (ii) потвърждение за грешка съдържащо подробна информация за актуализациите на ПФИ и проверките за валидност, които са неуспешни. В съответствие с раздели от 1 до 11 от част 2 от приложение VI към настоящите насоки ЕЦБ изпълнява, изцяло или частично, непълни, невярни или липсващи заявки за актуализация или ги отхвърля.

При получаване на потвърждение за грешка НЦБ предприемат незабавни действия за предоставяне на коригирана информация. Ако правилната информация зависи от актуализациите, изпратени от други НЦБ през последния месец и поради това не се намира на уебсайта на ЕЦБ, НЦБ се свързват с ЕЦБ на Cebamail адреса N13 с подробности за необходимата информация.

5. Разпространяване на списъка с ПФИ и списъка с ПФИ и институции, за които се прилагат минимални резерви

Всеки работен за ЕЦБ ден в 17,00 ч. централноевропейско време ЕЦБ изготвя препис на всички промени, направени в списъка на ПФИ, и го разпространява на всички НЦБ. Това разпространяване съдържа всички подробности на всяка от следващите промени, които се съобщават от НЦБ: (i) нови ПФИ; (ii) променени ПФИ; (iii) заличени ПФИ; (iv) преразпределение на идентификационни кодове на ПФИ; (v) промяна на идентификационни кодове на ПФИ; и (vi) промяна на идентификационни кодове на ПФИ свързани с преразпределение.

В 17,00 ч. централноевропейско време на всеки работен за ЕЦБ ден, ЕЦБ изготвя препис на данните на ПФИ и ги предоставя на уебсайта на ЕЦБ. Представят се всички вписвания на ПФИ, независимо от това дали те са съвместими или не с вписванията на допустимите контрагенти за паричната политика.

На последния работен за ЕЦБ ден на всеки календарен месец ЕЦБ изготвя към 17,00 ч. централноевропейско време препис на данните на ПФИ заедно с една променлива от данните на допустимите контрагенти за паричната политика, т.е. променливата „резерви“, която посочва дали за кредитните институции, резиденти в еурозоната, се прилагат минимални резерви или не. Този препис не включва несъответстващи вписвания между ПФИ и допустимите контрагенти за паричната политика, т.е. когато кредитна институция на еурозоната е включена в данните за ПФИ, но не в данните за допустимите контрагенти за паричната политика, и обратно. ЕЦБ изготвя публично достъпен списък от ПФИ и институции, за които се прилагат минимални резерви на деня следващ преписа. Ако преписът е изготвен в 17,00 ч. централноевропейско време в петък, ЕЦБ предоставя актуализираната информация в 12,00 ч. централноевропейско време в събота.

В същото време, когато публикува на уебсайта си списъка на ПФИ и институции, за които се прилагат минимални резерви, ЕЦБ го изпраща на НЦБ посредством системата за обмен на данни RIAD.

Член 20

Списък на инвестиционните фондове за статистически цели

▼M2

1. Обхват на отчитането

Променливите, събирани за създаването и поддържането на списък с инвестиционни фондове за статистически цели, който е предвиден в член 4 от Регламент (ЕО) № 958/2007 (ЕЦБ/2007/8), са посочени в приложение VII.

НЦБ отчитат актуализации на променливите, посочени в част 1 от приложение VII, или когато има промени в сектора на инвестиционните фондове, или когато има промени в атрибутите на съществуващите инвестиционни фондове. Промени в сектора на инвестиционните фондове са налице, когато институция се присъедини към сектора на инвестиционните фондове или когато съществуващ инвестиционен фонд напусне сектора на инвестиционните фондове.

НЦБ изготвят актуализации, като сравняват техните национални списъци с инвестиционни фондове в края на две последователни тримесечия, т.е. те не вземат предвид измененията в рамките на тримесечието.

При отчитане на нова институция или на предстоящи промени в институция НЦБ попълва всички задължителни променливи.

При отчитане на институция, която напуска сектора на инвестиционните фондове, НЦБ отчитат като минимум следната информация: вид на заявката, т.е. заличаване, и идентификационен код на инвестиционния фонд, т.е. променливата „if_id“.

Веднъж годишно, към референтната дата 31 декември, НЦБ предават XML-файл специално за отчитане на нетната стойност на активите по инвестиционен фонд. Тоест нетната стойност на активите се предава отделно от промени по другите атрибути на инвестиционните фондове. Предоставя се следната информация за всички инвестиционни фондове: вид на заявката, т.е. „if_req_nav“, уникалният идентификационен код на инвестиционния фонд, сумата на нетната стойност на активите и приложимата дата на нетната стойност на активите.

За всяка дадена референтна дата информацията относно всеки нов инвестиционен фонд или промени в идентификационните кодове на съществуващите инвестиционни фондове се предава първо на ЕЦБ, преди предаването на информацията за нетната стойност на активите.

Когато това е възможно, НЦБ не преразпределят идентификационните кодове на заличени инвестиционни фондове за нови инвестиционни фондове. Ако това е неизбежно, НЦБ предоставят на ЕЦБ писмено обяснение по Cebamail адрес N13 едновременно с вписването за инвестиционния фонд (като използва вида „if_req_realloc“ на object_request).

При отчитането на актуализациите НЦБ могат да използват техните национални буквени знаци, ако използват латинската азбука. НЦБ използват Unicode, за да изписват правилно всички специални знаци при получаване на информация от ЕЦБ посредством системата за обмен на данни RIAD.

Преди да предадат на ЕЦБ актуализациите в списъка на инвестиционните фондове, НЦБ извършват проверките за достоверност, съдържащи се в съответните спецификации за обмен на данни.

▼B

2. Периодичност и срок на отчитане

НЦБ предоставят на ЕЦБ актуализации на променливите, посочени в част 1 от приложение VII към настоящите насоки, поне веднъж на тримесечие, в срок от два месеца след референтната дата. Променливата „нетна стойност на активите“ обаче се актуализира ежегодно за всички инвестиционни фондове, със забава от най-много два месеца след референтната дата от края на декември.

3. Стандарти за предаване на данни

НЦБ предоставя данни в XML-формат на файловете чрез канала за обмен ESCB-Net в съответствие с дадените в документа напътствия: „Спецификация за обмен на данни за системата за обмен на данни RIAD“. ЕЦБ обработва след това данните чрез системата за обмен на данни RIAD. В случай на повреда на системата за обмен на данни „ЕСЦБ-мрежа“ (ESCB-Net) и/или RIAD, актуализациите се представят във формат XML чрез Cebamail адрес N13. Ако системата Cebamail не функционира за трансфер на файлове с актуализации или корекции на инвестиционни фондове, НЦБ предоставят тези файлове по електронна поща, като използват за XML формат, на следния адрес: birs@ecb.int.

При използването на процедури за ръчно въвеждане НЦБ осигуряват адекватни контролни механизми за минимизиране на оперативни грешки и за осигуряване на точност и съответствие на актуализациите на инвестиционните фондове, отчитани чрез системата за обмен на данни RIAD.

4. Потвърждения за получаване и грешки

При получаването на актуализациите, ЕЦБ извършва незабавно проверките за валидност по част 3 от приложение VII към настоящите насоки.

ЕЦБ изпраща незабавно обратно на НЦБ: (i) потвърждение за получаване, съдържащо обобщена информация за актуализациите на инвестиционните фондове, която е била обработена и успешно въведена в данните за инвестиционните фондове; и/или (ii) потвърждение за грешка, съдържащо подробна информация за актуализациите на инвестиционните фондове и проверките за валидност, които са неуспешни. В съответствие с част 3 от приложение VII ЕЦБ изпълнява, изцяло или частично, непълни, неверни или липсващи заявки за актуализация или ги отхвърля.

При получаване на потвърждение за грешка НЦБ предприемат незабавни действия за предоставяне на коригирана информацията. Ако не е възможно незабавно действие, те разполагат с най-много 4 работни дни, т.е. до 17,59 ч. централноевропейско време на четвъртия ден, да отчетат вярната информация, спазвайки определения за отчитането срок.

5. Разпространяване на списъка на инвестиционните фондове

В 18,00 ч. централноевропейско време на четвъртия работен ден, следващ определената дата за отчитане на предаваните актуализации, ЕЦБ изготвя препис на набора данни на инвестиционните фондове, като изключва стойности, отбелязани като поверителни и променливата „нетната стойност на активите“. Актуализираната информация става достъпна до 12,00 ч. централноевропейско време на същия ден. Ако преписът е направен в 18,00 ч. централноевропейско време в петък, ЕЦБ предоставя актуализираната информация в 12,00 часа централноевропейско време в събота.

ЕЦБ не публикува стойности, които са отбелязани като поверителни.

ЕЦБ не публикува „нетната стойност на активите“ по инвестиционни фондове. Вместо тава, като се основава на „нетната стойност на активите“, ЕЦБ създава редове от класове по големина и съответния клас по инвестиционен фонд.

В същото време, в което публикува списъкът на инвестиционните фондове на уебсайта си, ЕЦБ го изпраща на НЦБ посредством системата за обмен на данни RIAD.

▼M1

Член 20а

Списък на ДСИЦ за статистически цели

1. Обхват на отчитането

Променливите, които се събират за създаването и поддържането на списък с ДСИЦ за статистически цели, предвиден в член 3 от Регламент (ЕО) № 24/2009 (ЕЦБ/2008/30), са посочени в приложение VIII към настоящите насоки.

НЦБ отчитат актуализации на променливите, посочени в част 1 от приложение VIII към настоящите насоки, или когато има промени в сектора на ДСИЦ, напр. присъединяване на институция към сектора на ДСИЦ или ДСИЦ излиза от сектора на ДСИЦ, или когато има промени в атрибутите на ДСИЦ.

НЦБ извличат актуализации, като сравняват техните национални списъци с ДСИЦ в края на две последователни тримесечия, т.е. те не вземат предвид измененията в рамките на тримесечието.

При отчитане на нова институция или промяна на институция НЦБ попълва всички задължителни променливи.

При отчитане на институция, излизаща от сектора на ДСИЦ, НЦБ отчитат като минимум следната информация: вида на заявката, т.е. заличаване, и идентификационния код на ДСИЦ, т.е. променливата „fvc_id“.

Когато това е възможно, НЦБ не преразпределят идентификационните кодове на заличени ДСИЦ за нови или променени ДСИЦ.

При отчитането на актуализации НЦБ могат да използват техните национали буквени знаци, ако те използват латинската азбука. НЦБ използват Unicode, за да изписват правилно всички специални знаци при получаване на информация от ЕЦБ посредством системата за обмен на данни на Регистъра на институциите и базата данни за активите (RIAD).

Преди да предадат актуализирани данни на ЕЦБ, НЦБ извършват проверките за достоверност, установени в част 2 от приложение VIII към настоящите насоки.

2. Периодичност и срок на отчитане

НЦБ предоставят на ЕЦБ актуализации на променливите, посочени в част 1 от приложение VIII към настоящите насоки, поне веднъж на тримесечие, в срок 14 работни дни след референтната дата.

3. Стандарти за предаване на данни

НЦБ предоставят актуализации във формат XML. ЕЦБ обработва след това данните чрез системата за обмен на данни на RIAD. В случай на повреда на канала за интегриране на ХМL-данни на ЕЦБ/ЕСЦБ (EXDI) и/или на системата за обмен на данни на RIAD актуализациите се предоставят във формат XML чрез електронния адрес N13 в Cebamail. В случай че системата Cebamail не функционира за трансфер на файлове с актуализации или корекции на ДСИЦ, НЦБ предоставят тези файлове чрез електронна поща, като използват XML формат, на следния адрес: birs@ecb.europa.eu.

НЦБ, които използват процедури за ръчно въвеждане, осигуряват адекватни контролни механизми за минимизиране на оперативни грешки и за осигуряване на точност и съответствие на актуализациите на ДСИЦ, отчитани чрез системата за обмен на данни на RIAD.

4. Потвърждения за приемане и за грешки

При получаването на актуализациите, т.е. на последната налична информация, ЕЦБ извършва незабавно проверките за достоверност, посочени в част 2 от приложение VIII към настоящите насоки.

ЕЦБ връща незабавно на НЦБ: i) потвърждение за приемане, съдържащо обобщена информация за актуализациите на ДСИЦ, които са обработени и успешно приети в набора от данни за ДСИЦ на ЕЦБ; и/или ii) потвърждение за грешка, съдържащо подробна информация за актуализациите на ДСИЦ и проверките за достоверност, които са неуспешни. В съответствие с част 1 от приложение VIII към настоящите насоки ЕЦБ изпълнява, изцяло или частично, непълни, неверни или липсващи заявки за променливата „object_request“ или ги отхвърля.

При получаване на потвърждение за грешка НЦБ предприемат незабавни действия за предоставяне на коригирана информация. Ако не е възможно незабавно действие, те разполагат с най-много 2 работни дни, т.е. до 17,59 ч. централноевропейско време (ЦЕВ) на втория работен ден, да отчетат коригираната информация, спазвайки срока за отчитането, определен в параграф 2.

5. Разпространяване на списъка на ДСИЦ

В 18:00 ч. ЦЕВ на втория работен ден, следващ срока за отчитане, посочен в параграф 2, ЕЦБ изготвя препис на набора данни на ДСИЦ, като изключва стойности, отбелязани като поверителни. Актуализираната информация става достъпна до 12:00 ч. ЦЕВ на следващия ден.

ЕЦБ не публикува стойности, които са отбелязани като поверителни.

В същото време, когато публикува списъка на ДСИЦ на уебсайта си, ЕЦБ го изпраща на НЦБ посредством системата за обмен на данни на RIAD.

▼B

Член 21

Проверка

Без да се накърняват правата на ЕЦБ относно проверката, както е предвидено в Регламент (ЕО) № 2533/98 и Регламент ЕЦБ/2001/13, НЦБ следят за и осигуряват качеството и надеждността на предоставяната на ЕЦБ статистическата информация.

Член 22

Стандарти за предаване на данни

НЦБ използват предоставяната от ЕСЦБ „ЕСЦБ-мрежа“ (ESCB-Net) за електронното предаване на изискваната от ЕЦБ статистическа информация. Форматът на съобщенията, разработен за този електронен обмен на статистическа информация, е стандартният формат, договорен от комитета по статистика. Това изискване не противоречи на използването като резервен вариант на всякакви други средства за предаване на статистическа информация с предварителното съгласие на ЕЦБ.

Член 23

Опростена процедура за изменения

Като взема предвид становищата на комитета по статистика, Изпълнителният съвет на ЕЦБ може да прави всякакви технически изменения в приложенията към настоящите насоки, които не променят основната концептуална рамка, нито засягат задължението за предоставяне на данни на отчетните единици от държавите-членки.

▼M2

Член 24

Публикуване

НЦБ не публикуват националния дял в месечните парични агрегати за еврозоната и неговите кореспондиращи позиции, докато ЕЦБ не публикува тези агрегати. Когато НЦБ публикуват такива данни, те задължително следва да бъдат същите като данните, които са предоставени в последните публикувани за еврозоната агрегати. Когато НЦБ възпроизвеждат агрегатите за еврозоната, публикувани от ЕЦБ, те се възпроизвеждат вярно.

▼B

Член 25

Отменяне

С настоящото се отменят насоки ЕЦБ/2003/2.

Член 26

Влизане в сила

Настоящите насоки влизат в сила на третия ден следващ деня, на който Регламент ЕЦБ/2007/8 влиза в сила.

Член 27

Адресати

Настоящите насоки се прилагат към всички централни банки на Еуросистемата.









ПРИЛОЖЕНИЕ I

СРАВНИТЕЛНИ ТАБЛИЦИ

Таблиците предлагат подробно сравнение между статиите на счетоводния баланс и показателите, отчитани за статистически цели.

В лявата страна на сравнителните таблиците са посочени за всяка клетка от таблици 1, 2, 3 и 4 от приложение I към Регламент ЕЦБ/2001/13, номерът на показателя, описание и разбивка; в дясната страна на таблиците за съотвествие са посочени за всяка счетоводна статия — номерът на статията, описание и разбивката, която се изисква. Някои балансови показатели по Регламент ЕЦБ/2001/13 не са приложими по отношение балансите на ЕЦБ/НЦБ (те са посочени като „не е приложимо“).







СРАВНИТЕЛНА ТАБЛИЦА (Месечни данни) Сравнителна таблица. Съответствие показател по показател. ПАСИВИ Салда Регламент ЕЦБ/2001/13 — Приложение I — Таблица 1 Формат на счетоводния баланс Показател Описание Разбивка Статия Описание Предоставена допълнителна разбивка Резидентност Сектор Подсектор Матуритет Резидентност Вид Валута Сектор Подсектор Матуритет 8 Валута в обращение 1 Банкноти в обращение 9 Депозити (всички валути) Местни ПФИ 2.1 Задължения към кредитни институции отеурозоната, свързани с операции по паричната политика, деноминирани в еуро — разплащателни сметки (покриващи системата за минимални резерви) Местни 2.2 Задължения към кредитни институции от еурозоната, свързани с операции по паричната политика, деноминирани в еуро — депозитно улеснение Местни 2.3 Задължения към кредитни институции от еурозоната, свързани с операции на паричната политика, деноминирани в еуро — срочни депозити Местни 2.4 Задължения към кредитни институции в еурозоната, свързани с операции по паричната политика, деноминирани в еуро — обратни операции за фино регулиране Местни 2.5 Задължения към кредитни институции от еурозоната, свързани с операции по паричната политика, деноминирани в еуро — депозити, свързани с искания за предоставяне на допълнителни обезпечения (margin calls) Местни 3 Други задължения към кредитни институции от еурозоната, деноминирани в еуро Местни 5.2 Задължения към други резиденти от еурозоната, деноминирани в еуро — други задължения Местни 7 Задължения към резиденти от еурозоната, деноминирани в чуждестранна валута Местни 10.1 Вътрешни за Еуросистемата задължения — задължения, еквивалентни на прехвърляне на валутни резерви (само в баланса на ЕЦБ) Местни 10.2 Вътрешни за Еуросистемата задължения — задължения, свързани със записи на заповед, обезпечаващи издаването на дългови сертификати от ЕЦБ (само в баланса на НЦБ) Местни 10.4 Вътрешни за Еуросистемата задължения — други задължения в рамките на Еуросистемата Местни 12 Други задължения Местни Депозити Всички валути ПФИ 9 Депозити (всички валути) Местни НПФИ Държавно управление Централно държавно управление 5.1 Задължения към други резиденти от еурозоната, деноминирани в еуро — сектор „Държавно управление“ Местни НПФИ Централно държавно управление 7 Задължения към резиденти от еурозоната, деноминирани в чуждестранна валута Местни НПФИ Централно държавно управление 12 Други задължения Местни Депозити Всички валути НПФИ Централно държавно управление 9 Депозити (всички валути) Други участващи държави-членки ПФИ 2.1 Задължения към кредитни институции от еурозоната, свързани с операции по паричната политика, деноминирани в еуро — разплащателни сметки (покриващи системата за минимални резерви) Други участващи държави-членки 2.2 Задължения към кредитни институции от еурозоната, свързани с операции по паричната политика, деноминирани в еуро — депозитно улеснение Други участващи държави-членки 2.3 Задължения към кредитни институции от еурозоната, свързани с операции по паричната политика, деноминирани в еуро — срочни депозити Други участващи държави-членки 2.4 Задължения към кредитни институции от еурозоната, свързани с операции по паричната политика, деноминирани в еуро — обратни операции за фино регулиране Други участващи държави-членки 2.5 Задължения към кредитни институции от еурозоната, свързани с операции по паричната политика, деноминирани в еуро — депозити, свързани с искания запредоставяне на допълнителни обезпечения (margin calls) Други участващи държави-членки 3 Други задължения към кредитни институции от еурозоната, деноминирани в еуро Други участващи държави-членки 5.2 Задължения към други резиденти от еурозоната, деноминирани в еуро — други задължения Други участващи държави-членки 7 Задължения към резиденти от еурозоната, деноминирани в чуждестранна валута Други участващи държави-членки 10.1 Вътрешни за Еуросистемата задължения — задължения, еквивалентни на прехвърляне на валутни резерви (само в баланса на ЕЦБ) Други участващи държави-членки 10.2 Вътрешни за Еуросистемата задължения — задължения, свързани със записи на заповед, обезпечаващи издаването на дългови сертификати от ЕЦБ (само в баланса на НЦБ) Други участващи държави-членки 10.4 Вътрешни за Еуросистемата задължения — други задължения в рамките на Еуросистемата Други участващи държави-членки 12 Други задължения Други участващи държави-членки Депозити Всички валути ПФИ 9 Депозити (всички валути) Други участващи държави-членки НПФИ Държавно управление Централно държавно управление 5.1 Задължения към други резиденти от еурозоната, деноминирани в еуро — сектор „Държавно управление“ Други участващи държави-членки НПФИ Централно държавно управление 7 Задължения към резиденти от еурозоната, деноминирани в чуждестранна валута Други участващи държави-членки НПФИ Централно държавно управление 12 Други задължения Други участващи държави-членки Депозити Всички валути НПФИ Централно държавно управление 9 Депозити (всички валути) Останал свят 6 Задължения към резиденти извън еурозоната, деноминирани в еуро 8.1 Задължения към резиденти извън еурозоната, деноминирани в чуждестранна валута — депозити, салда и други задължения 8.2 Задължения, произтичащи от кредитното улеснение по Механизма на обменните курсове II 12 Други задължения Останал свят Депозити Всички валути 9 Депозити (всички валути) Останал свят По матуритет (2 матуритетни интервала) 6 Задължения към резиденти извън еурозоната, деноминирани в еуро По матуритет (2 матуритетни интервала) 8.1 Задължения към резиденти извън еурозоната, деноминирани в чуждестранна валута — депозити, салда и други задължения По матуритет (2 матуритетни интервала) 8.2 Задължения, произтичащи от кредитното улеснение по Механизма на обменните курсове II По матуритет (2 матуритетни интервала) 12 Други задължения Останал свят Депозити Всички валути По матуритет (2 матуритетни интервала) 9e Депозити (еуро) Местни ПФИ 2.1 Задължения към кредитни институции от еурозоната, свързани с операции по паричната политика, деноминирани в еуро — разплащателни сметки (покриващи системата за минимални резерви) Местни 2.2 Задължения към кредитни институции от еурозоната, свързани с операции по паричната политика, деноминирани в еуро — депозитно улеснение Местни 2.3 Задължения към кредитни институции от еурозоната, свързани с операции по паричната политика, деноминирани в еуро — срочни депозити Местни 2.4 Задължения към кредитни институции от еурозоната, свързани с операции по паричната политика, деноминирани в еуро — обратни операции за фино регулиране Местни 2.5 Задължения към кредитни институции от еурозоната, свързани с операции по паричната политика, деноминирани в еуро — депозити, свързани с искания за предоставяне на допълнителни обезпечения (margin calls) Местни 3 Други задължения към кредитни институции от еурозоната, деноминирани в еуро Местни 5.2 Задължения към други резиденти от еурозоната, деноминирани в еуро — други задължения Местни 10.1 Вътрешни за Еуросистемата задължения — задължения, еквивалентни на прехвърляне на валутни резерви (само в баланса на ЕЦБ) Местни 10.2 Вътрешни за Еуросистемата задължения — задължения, свързани със записи на заповед, обезпечаващи издаването на дългови сертификати от ЕЦБ (само за баланса на НЦБ) Местни 10.4 Вътрешни за Еуросистемата задължения — други задължения в рамките на Еуросистемата Местни 12 Други задължения Местни Депозити Еуро 9e Депозити (еуро) Други участващи държави-членки ПФИ 2.1 Задължения към кредитни институции от еурозоната, свързани с операции по паричната политика, деноминирани в еуро — разплащателни сметки (покриващи системата за минимални резерви) Други участващи държави-членки 2.2 Задължения към кредитни институции от еурозоната, свързани с операции по паричната политика, деноминирани в еуро — депозитно улеснение Други участващи държави-членки 2.3 Задължения към кредитни институции от еурозоната, свързани с операции по паричната политика, деноминирани в еуро — срочни депозити Други участващи държави-членки 2.4 Задължения към кредитни институции от еурозоната, свързани с операции по паричната политика, деноминирани в еуро — обратни операции за фино регулиране Други участващи държави-членки 2.5 Задължения към кредитни институции от еурозоната, свързани с операции по паричната политика, деноминирани в еуро — депозити, свързани с искания за предоставяне на допълнителни обезпечения (margin calls) Други участващи държави-членки 3 Други задължения към кредитни институции от еурозоната, деноминирани в еуро Други участващи държави-членки 5.2 Задължения към други резиденти от еурозоната, деноминирани в еуро — други задължения Други участващи държави-членки 10.1 Вътрешни за Еуросистемата задължения — задължения, еквивалентни на прехвърляне на валутни резерви (само в баланса на ЕЦБ) Други участващи държави-членки 10.2 Вътрешни за Еуросистемата задължения — задължения, свързани със записи на заповед, обезпечаващи издаването на дългови сертификати от ЕЦБ (само в баланса на НЦБ) Други участващи държави-членки 10.4 Задължения в рамките на Еуросистемата — други задължения в рамките на Еуросистемата Други участващи държави-членки 12 Други задължения Други участващи държави-членки Депозити Еуро ПФИ 9.1e Овърнайт Местни НПФИ Държавно управление Държавно управление — други 5.1 Задължения към други резиденти от еурозоната, деноминирани в еуро — сектор „Държавно управление“ Местни Овърнайт Държавно управление — други 12 Други задължения Местни Овърнайт Еуро НПФИ Държавно управление — други 9.1e Овърнайт Местни НПФИ Други резиденти 5.2 Задължения към други резиденти от еурозоната, деноминирани в еуро — други задължения Местни Овърнайт 12 Други задължения Местни Овърнайт Еуро НПФИ Други резиденти 9.1e Овърнайт Местни НПФИ Други резиденти Други финансови посредници 5.2 Задължения към други резиденти от еурозоната, деноминирани в еуро — други задължения Местни Овърнайт Други финансови посредници 12 Други задължения Местни Овърнайт Еуро Други резиденти Други финансови посредници 9.1e Овърнайт Местни НПФИ Други резиденти Застрахователни дружества и пенсионни фондове 5.2 Задължения към други резиденти от еурозоната, деноминирани в еуро — други задължения Местни Овърнайт Застрахователни дружества и пенсионни фондове 12 Други задължения Местни Овърнайт Еуро Други резиденти Застрахователни дружества и пенсионни фондове 9.1e Овърнайт Местни НПФИ Други резиденти Нефинансови предприятия 5.2 Задължения към други резиденти от еурозоната, деноминирани в еуро — други задължения Местни Овърнайт Нефинансови предприятия 12 Други задължения Местни Овърнайт Еуро Други резиденти Нефинансови предприятия 9.1.e Овърнайт Местни НПФИ Други резиденти Домакинства 5.2 Задължения към други резиденти от еурозоната, деноминирани в еуро — други задължения Местни Овърнайт Домакинства 12 Други задължения Местни Овърнайт Еуро Други резиденти Домакинства 9.1.e Овърнайт Други участващи държави-членки НПФИ Държавно управление Държавно управление — други 5.1 Задължения към други резиденти от еурозоната, деноминирани в еуро — сектор „Държавно управление“ Други участващи държави-членки Овърнайт Държавно управление — други 12 Други задължения Други участващи държави-членки Овърнайт Еуро НПФИ Държавно управление — други 9.1e Овърнайт Други участващи държави-членки НПФИ Други резиденти 5.2 Задължения към други резиденти от еурозоната, деноминирани в еуро — други задължения Други участващи държави-членки Овърнайт 12 Други задължения Други участващи държави-членки Овърнайт Еуро НПФИ Други резиденти 9.1e Овърнайт Други участващи държави-членки НПФИ Други резиденти Други финансови посредници 5.2 Задължения към други резиденти от еурозоната, деноминирани в еуро — други задължения Други участващи държави-членки Овърнайт Други финансови посредници 12 Други задължения Други участващи държави-членки Овърнайт Еуро Други резиденти Други финансови посредници 9.1e Овърнайт Други участващи държави-членки НПФИ Други резиденти Застрахователни дружества и пенсионни фондове 5.2 Задължения към други резиденти от еурозоната, деноминирани в еуро — други задължения Други участващи държави-членки Овърнайт Застрахователни дружества и пенсионни фондове 12 Други задължения Други участващи държави-членки Овърнайт Еуро Други резиденти Застрахователни дружества и пенсионни фондове 9.1e Овърнайт Други участващи държави-членки НПФИ Други резиденти Нефинансови предприятия 5.2 Задължения към други резиденти от еурозоната, деноминирани в еуро — други задължения Други участващи държави-членки Овърнайт Нефинансови предприятия 12 Др